Paul Pogba

**Paul Labile Pogba** francuski je nogometaš gvinejskog porijekla koji trenutno igra za italijanski klub Juventus, te za Nogometnu reprezentaciju Francuske. Trenutno služi kaznu zbog dopinga, te stoga ne može igrati utakmice.

Prije dolaska u Italiju igrao je u rodnoj Francuskoj te u Manchester Unitedu, a na ljeto 2012. preselio se u Juventus. U augustu 2016. ponovo se vratio na Old Trafford, gdje je ostao do 2022, kada je još jednom prešao u Juventus.

Francuski nogometni selektor objavio je u maju 2016. spisak za nastup na Evropskom prvenstvu, na kojem je bio Pogba.

## Klupska karijera 
Rođen je u istočnom predgrađu Pariza, a široj svjetskoj javnosti postao je poznat 2009, kada ga je uočio Alex Ferguson i odlučio dovesti na Old Trafford. Tada je Pogba igrao u klubu Le Havrea sa samo 16 godina.

U italijanski klub Juventus prešao je 3. jula 2012. za nepoznatu svotu. Prelazak je potvrdio trener Manchester Uniteda Alex Ferguson.

### Juventus 
Svoj prvi pogodak u dresu Juventusa zabio je za 2:0, u pobjedi nad Napolijem, koji je tada bio izjednačen na vrhu tabele s Juventusom. Zabio je vodeći pogodak desetak minuta prije kraja utakmice. Svoj drugi pogodak u dresu Juventusa postigao je 31. oktobra 2012. u posljednjim trenucima utakmice protiv Bologne te donosi 2:1 pobjedu svom klubu.

Mladi Francuz 19. januara 2013. mijenja ozlijeđenog Andreu Pirla u početnoj postavi i zabija dva gola za 2:0 vodstvo protiv Udinesea. Utakmica je završila 4:0 pobjedom Juventusa. Pogba je prvi gol zabio sa 40-ak metara. Drugi je bio sa 25 metara udaljenosti od gola, te nakon puno utakmica interes velikih klubova za Pogbu raste. Dobio je nadimak *Pogbomb* po dojmljivim golovima.

### Manchester United 
Od 2009. do 2012. bio je član Unitedove akademije. Igravši samo tri utakmice u engleskom klubu, nezadovoljni Pogba prešao je u redove italijanskog kluba.

Francuski reprezentativac službeno se vratio u |Manchester United u augustu 2016, te tako postao najskuplji nogometaš ikada. Preselio se u Manchester United za 105 miliona eura nadmašivši prijašni rekord Gareth Balea u iznosu od 100 miliona eura. Pogba je potpisao ugovor na 5 godina uz sedmičnu plaću od 320.000 eura. "Pogba je jedan od najboljih nogometaša na svijetu i bit će jedan od ključnih igrača našeg kluba. Brz je, jak, postiže golove i čita igru bolje nego mnogi stariji i iskusniji igrači," izjavio je trener José Mourinho nakon što je doveo Pogbu.

Njegov rekordni transfer nadmašen je u augustu 2017. transferom Neymara Jr. u Paris-Saint Germain za 222 miliona eura.

## Nagrade i naslovi 
### Klub 
#### Juventus 
* Serie A: 2012-13, 2013/14, 2014/15, 2015/16.
* Italijanski kup: 2014/15, 2015/16.
* Italijanski superkup: 2013, 2015; finalist: 2014.
* Liga prvaka: finalist: 2014/15.

#### Manchester United 
* FA Community Shield: 2016.
* Evropska liga: 2016/17.

### Međunarodne 
#### Francuska U-20 
* FIFA Svjetsko prvenstvo U-20: 2013.

#### Francuska 
* Evropsko prvenstvo u nogometu: finalist: 2016.
* Svjetsko prvenstvo u nogometu: pobjednik: 2018.

### Individualne 
* FIFA U-20 World Cup Golden Ball: 2013
* Golden Boy: 2013
* Serie A Team of the Year: 2013-14, 2014/15
* FIFA World Cup Best Young Player: 2014
* Bravo Award: 2014
* UEFA Team of the Year: 2015
* FIFA FIFPro World XI: 2015
* FIFA FIFPro World11 2. tim: 2016, 2017, 2018
* FIFA FIFPro World11 3. tim: 2014
* ESM Tim godine: 2015-16
* PFA Tim godine: 2018/19 Premier League
* Najbolji asistent Serie A: 2015-16

## Reference 
## Vanjski linkovi
*Paul Pogba na manutd.com
*Paul Pogba na tuttocalciatori.net
*Paul Pogba  na legaseriea.it
*
*
*

Kategorija:Rođeni 1993.
Kategorija:Živi ljudi
Kategorija:Biografije, Lagny-sur-Marne
Kategorija:Francuski nogometaši
Kategorija:Nogometaši Juventusa
Kategorija:Nogometaši Manchester Uniteda
Kategorija:Nogometaši Le Havrea
Kategorija:Nogometaši AS Monaca
Kategorija:Igrači na Svjetskom prvenstvu u nogometu 2014.
Kategorija:Igrači na Evropskom prvenstvu u nogometu 2016.
Kategorija:Igrači na Svjetskom prvenstvu u nogometu 2018.
Kategorija:Igrači na Evropskom prvenstvu u nogometu 2020.
Kategorija:Dobitnici Nagrade "Bravo"